**Четвърто годишно проучване за ефективността на мерките на ЕС срещу нелоялни търговски практики (НТП) във веригата за доставки на селскостопански и хранителни продукти - до 15.03.2024 г.**

На 17 април 2019 г. Европейският парламент и Съветът приеха Директива (ЕС) 2019/633 относно нелоялните търговски практики (НТП) в отношенията между предприятия във веригата за доставка на селскостопански и хранителни продукти. От държавите членки на ЕС се изискваше да транспонират директивата в националната си правна рамка до 1 май 2021 г. и да я приложат шест месеца по-късно. За да оцени ефективността на мерките, предприети от страните членки в контекста на настоящата директива, Комисията провежда годишни проучвания.

Тези проучвания се осъществяват от Съвместния изследователски център и Генерална дирекция „Земеделие и развитие на селските райони“ на Европейската комисия, провеждат се във всички държави членки и са насочени към доставчици, обхванати от директивата, на различните етапи от веригата за доставка на селскостопански продукти и храни.

Първите три проучвания се проведоха през 2021 г., 2022 г. и 2023 г., а резултатите от тях могат да се видят онлайн на адрес: <https://datam.jrc.ec.europa.eu/datam/topic/UTP/index.html> .

През декември 2023 г. Европейската комисия стартира 4-то проучване относно нелоялните търговски практики (НТП), за да оцени ефективността на мерките, прилагани от държавите членки в съответствие с Директива (ЕС) 2019/633 в отношенията между предприятия в рамките на веригата за доставка на селскостопански и хранителни продукти. Анкетата ще бъде отворена до **15 март 2024 г**. и достъпна чрез следния линк: <https://ec.europa.eu/eusurvey/runner/4th_UTP_survey>.

След прекратяване на проучването резултатите в анонимен вид ще бъдат публикувани тук: <https://datam.jrc.ec.europa.eu/datam/mashup/FOODCHAIN_UTP_4/>.